אנדרטת אלינור רוזוולט

אנדרטת אלינור רוזוולט (באנגלית: The Eleanor Roosevelt Monument) היא אנדרטה לזכרה של אלינור רוזוולט הממוקמת בפארק ריוורסייד בעיר ניו יורק שבארצות הברית. האנדרטה היא האנדרטה הראשונה שהוקמה לזכרה של אשת נשיא ארצות הברית.

האנדרטה נחנכה ב-5 באוקטובר 1996, בנוכחות הגברת הראשונה של ארצות הברית הילרי קלינטון, שנשאה את הנאום המרכזי בטקס החנוכה.

עלות הקמת האנדרטה ושיפוץ הפארק הייתה 1,400,000 דולרים.

עיצוב האנדרטה 
האנדרטה תוכננה על ידי אדריכלי הנוף ברוס קלי ודייוויד וארנל. הפסל במרכז האנדרטה פוסל על ידי פנלופ ג'נקס. סביב לפסל ריצוף גרניט שתוכנן על ידי האדריכל מיקל דווייר, ועליו כתובות עם הישגיה של רוזולט, וציטוטים מנאום שנשאה באו"ם בשנת 1958 התומך בזכויות אדם אוניברסליות.

קישורים חיצוניים
 תיאור האנדרטה וחנוכת האנדרטה באתר הפארקים של ניו יורק
 תיאור האנדרטה באתר פארק ריוורסייד
 הכתבה על חנוכת האנדרטה באתר הניו יורק טיימס
 הכתבה על חנוכת האנדרטה באתר CNN

הערות שוליים

אלינור רוזוולט
מנהטן: פסלים